સામરવાડા ગ્રામ પંચાયતની હદમાં આવેલ રોડ ટચની કરોડો રૂપિયાની સરકારી પડતર જમીન બારોબાર વેચાઇ જતાં મામલો તંગ બન્યો છે. સામરવાડા ગામની જમીન ગૌચરની જમીન હતી અને જે તે સમયે તલાટી તેમજ સરપંચની મિલીભગત તેમજ તાલુકા વિકાસ અધિકારીની રહેમનજર હેઠળ આ કરોડો રૂપિયાની જમીનનું બારોબારીયું કરી જવાના કૌંભાંડનો કારસો રચવામાં આવ્યો હતો અને આ જમીન બારોબાર કેટલાક ગ્રામજનોને નામે કરીને તે જમીન ધાનેરાના કેટલાક બિલ્ડરોના નામે કરી દેવામાં આવતાં આ મામલો તંગ બન્યો છે. આ જમીન બાબતે સામરવાડા ગામના વતની અને તાલુકા પંચાયતના ડેલીકેટ ગજાભાઇ પટેલ તેમજ દિનેશભાઇ પટેલના ધ્યાને આવતાં આ બાબતે ગામના લોકોને જાગૃત કર્યા હતા.